text: Skunk-laboratorium afsløret i Vejen
  08 februar 2012 kl. 10.55
  Syd- og Sønderjyllands Politi har afsløret et skunk-laboratorium i Vejen. En fængslet.
  Syd- og Sønderjyllands Politi ransagede i går en bolig i Vejen, hvor de fandt et stort skunk-laboratorium. 
  Politiet anholdte en mand på stedet. Han blev senere på dagen fremstillet i et lukket grundlovsforhør. 
  Han er sigtet for fremstilling og salg af narkotika. Straframmen er fængsel i op til ti år.
  